CELEX: 31975R1102
Language: el
Date: 1975-04-28 00:00:00
Title: Κανονισμός (ΕΟΚ) αριθ. 1102/75 του Συμβουλίου της 28ης Απριλίου 1975 περί τροποποιήσεως του κανονισμού (ΕΟΚ) αριθ. 766/68 σ’ό,τι αφορά την αναστολή του περιοδικού καθορισμού των επιστροφών κατά την εξαγωγή μελάσσας και σιροπίων

Avis juridique important

|

31975R1102

Κανονισμός (ΕΟΚ) αριθ. 1102/75 του Συμβουλίου της 28ης Απριλίου 1975 περί τροποποιήσεως του κανονισμού (ΕΟΚ) αριθ. 766/68 σ’ό,τι αφορά την αναστολή του περιοδικού καθορισμού των επιστροφών κατά την εξαγωγή μελάσσας και σιροπίων  

Επίσημη Εφημερίδα αριθ. L 110 της 30/04/1975 σ. 0001 - 0001 Φινλανδική ειδική έκδοση: Κεφάλαιο 3 τόμος 6 σ. 0073  Ελληνική ειδική έκδοση: Κεφάλαιο 03 τόμος 12 σ. 0057  Σουηδική ειδική έκδοση: Κεφάλαιο 3 τόμος 6 σ. 0073  Ισπανική ειδική έκδοση: Κεφάλαιο 03 τόμος 8 σ. 0120  Πορτογαλική ειδική έκδοση : Κεφάλαιο 03 τόμος 8 σ. 0120 

ΚΑΝΟΝΙΣΜΟΣ (ΕΟΚ) αριθ. 1102/75 ΤΟΥ ΣΥΜΒΟΥΛΙΟΥ της 28ης Απριλίου 1975 περί τροποποιήσεως του κανονισμού (ΕΟΚ) αριθ. 766/68 σ' ό,τι αφορά την αναστολή του περιοδικού καθορισμού των επιστροφών κατά την εξαγωγή μελάσσας και σιροπίωνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1009/67 του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 2476/74(2), και ιδίως το άρθρο 17 παράγραφος 2,  την πρόταση της Επιτροπής,  Εκτιμώντας:  ότι τα άρθρα 6 και 7 του κανονισμού (ΕΟΚ) αριθ. 766/68 του Συμβουλίου της 18ης Ιουνίου 1968 περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ.  881/73(4), προβλέπουν ότι, για τα προϊόντα που αναφέρονται στο άρθρο 1 παράγραφος I υπό γ) και υπό δ) του κανονισμού (ΕΟΚ) 1009/67, η επιστροφή και το ποσό βάσεως της επιστροφής, ανάλογα με την περίπτωση, καθορίζονται κατά μήνα- ότι πρέπει να προβλέπεται η δυνατότητα αναστολής του περιοδικού καθορισμού της επιστροφής για τη μελάσσα, εάν διαπιστώνεται ότι δεν υπάρχουν στην κοινότητα πλεονάσματα μελάσσας για εξαγωγή βάσει των τιμών της διεθνούς αγοράς- ότι, εξάλλου, πρέπει να  προβλέπεται η ίδια δυνατότητα όσον αφορά το ποσό βάσεως της επιστροφής για τα προϊόντα που αναφέρονται στο άρθρο I παράγραφο I υπό δ) του κανονισμού (ΕΟΚ) αριθ. 1009/67 για την περίπτωση που δεν υπάρχει καθορισμός της επιστροφής για τη λευκή ζάχαρη ως  έχει,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 6 παράγραφος I του κανονισμού (ΕΟΚ) αριθ. 766/68, προστίθεται το ακόλουθο εδάφιο:  "Εν τούτοις, ο περιοδικός αυτός καθορισμός δύναται να αναστέλλεται, κατά τη διαδικασία που πρoβλέπεται στο άρθρο 40 του κανονισμού (ΕΟΚ) αριθ. 1009/67, εάν διαπιστωθεί ότι δεν υπάρχει, στην Κοινότητα, πλεόνασμα μελάσσας για εξαγωγή βάσει των τιμών της  διεθνούς αγοράς. Στην περίπτωση αυτή, υπό την επιφύλαξη του άρθρου II παράγραφος 2 ουδεμία επιστροφή παρέχεται."  Άρθρο 2  Στο άρθρο 7 παράγραφος I του κανονισμού (ΕΟΚ) αριθ. 766/68, προστίθεται το ακόλουθο εδάφιο:  "Εν τούτοις, ο περιοδικός αυτός καθορισμός δύναται να αναστέλλεται κατά τη διαδικασία που προβλέπεται στο άρθρο 40 του κανονισμού (ΕΟΚ) αριθ. 1009/67, όταν αναστέλλεται ο περιοδικός καθορισμός της επιστροφής για τη λευκή ζάχαρη ως έχει. Στην περίπτωση  αυτή, υπό την επιφύλαξη του άρθρου II παράγραφος 2, ουδεμία επιστροφή παρέχεται."  Άρθρο 3  Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 28 Απριλίου 1975.  Για το Συμβούλιο Ο Πρόεδρος M. A. CLINTON  (1) ΕΕ αριθ. 308 της 18.12.1967, σ. 1.  (2) ΕΕ αριθ. Ν 264 της 1.10.1974, σ. 70.  (3) ΕΕ αριθ. Ν 143 της 25.6.1968, σ. 6.  (4) ΕΕ αριθ. Ν 86 της 31.3.1973, σ. 30.